הכבש השישה עשר

הכבש השישה עשר הוא ספר שירי ילדים של יהונתן גפן שראה אור בשנת 1978. בעקבותיו יצא גם תקליט ילדים מצליח מאוד ולאחר מכן עלו מופע והצגת ילדים. התקליט נבחר כמה פעמים לרשימת האלבומים הישראליים הטובים בכל הזמנים. תחילתה של העבודה על הספר "הכבש השישה עשר" הייתה בשיחת טלפון שקיבל גפן מהוצאת הספרים "דביר". בשיחה עם מנכ"ל ההוצאה, אפרים ברוידא, שהביע הערכה רבה על הצלחותיו של גפן בספרי השירים שכתב לילדים, הוא קיבל הצעה לכתוב עבור ההוצאה ספר ילדים. גפן, שהופיע באותה העת בערב משותף עם דויד ברוזה ויעל לוי, "שיחות סלון", לקח חופשה מההופעות וטס לפריז. הוא גר במלון בלה אל וכעבור שבוע סיים את העבודה על השירים. מקור שם הספר בסיפור שבו מתאר המספר כיצד הוא נרדם בדרך כלל תוך כדי ספירת כבשים בהגיעו לכבש השישה עשר. הספר לא זכה להצלחה גדולה במכירות, אבל בעקבותיו הפיק דודו אלהרר תקליט המבוסס על שירי הספר. ב-22 בנובמבר 1978 יצא לאור התקליט בהשתתפות יהודית רביץ, גידי גוב, דויד ברוזה ויוני רכטר. האלבום זכה להצלחה גדולה ובמיוחד השירים "גן סגור" ו"הילדה הכי יפה בגן", שהיה גם השיר הראשון עליו עבדו יחד גפן ורכטר. מלבד רכטר, שהיה אחראי על הניהול המוזיקלי בתקליט, כתבו לחנים לתקליט גם דויד ברוזה, יצחק קלפטר, שפי ישי ועדה נסטוביץ'. "הכבש השישה עשר" נכתב עבור ילדים. מילות השירים והסיפורים משקפות לרוב את נקודת הראות ומחשבותיהם של ילדים, כפי שניתן לראות בשירים "גן סגור", "ריח של שוקולד" ו"ברקים ורעמים". שירי האלבום התבססו על שירי הספר, אך עובדו לעיתים כדי להתאים ללחן או לספק חוויית האזנה לילדים. בשיר הארס-פואטי "איך שיר נולד?" לדוגמה, התווספו שורות שמקבלות את פני הילדים ומספקות מתכון ל"יצירת שיר" ובשיר "מי שמביט" הוספה השורה "עכשיו תיקחו את התקליט ותהפכו לצד שני" כדי לידע את הילדים שהתקליט לא הסתיים. שירי "הכבש השישה עשר" שולבו מאוחר יותר בהצגה בשם זה שנכתבה ובוימה בידי מיכאל גורביץ'. ההצגה הועלתה לראשונה בתיאטרון הקאמרי ב-2 בדצמבר 1991 וזכתה להצלחה רבה. לכבוד ההצגה נוסף השיר "השיר של אריאלה". בשנת 1995 שודרה תוכנית מיוחדת של "לילה גוב" עם גידי גוב, בה התארחו באולפן חברי ההרכב המקורי, שגוב היה אחד מחבריו, ויחד ביצעו משירי האלבום. בשנת 1999 הועלתה בערוץ הילדים הפקה מיוחדת של "הכבש השישה עשר" בעיבודו של יוני רכטר והשתתפו בה מנחי הערוץ באותה תקופה: עודד מנשה, מיכל ינאי, טל מוסרי, אפרת רייטן, דנה דבורין, ליאת אחירון, עדי עזרוני, נמרוד רשף ודורי טפר. יהונתן גפן השתתף אף הוא ושיחק בתפקיד עצמו לצד דניאל מגון. בשנת 2000 הועלתה במסגרת החוג לתיאטרון באוניברסיטה העברית הצגת ילדים שהתבססה על השירים מתוך הספר שלא זכו להלחנה, כגון "איש הולך על החבל" ו"אתמול מצאתי אבן". ההצגה, שביים גיא טנא והפיקה נגה קלינגר, נקראה "הכבש השבעה עשר". בשנת 2020 הקליט יוני רכטר יחד עם חברי ההרכב שיר בשם "פנינה" – גם הוא למילותיו של יהונתן גפן ובלחן של רכטר – המתאר את עלילותיה של חתולת רחוב בשם פנינה. השיר נכלל באלבום הילדים של רכטר "יוני ג'ירף". מילות השירים נכתבו על ידי יהונתן גפן.  (*) שירים שנוספו למהדורת התקליטור והוצאות מחודשות על גבי תקליט יהונתן גפן - כתיבת המילים, דקלום יוני רכטר - ניהול מוזיקלי ועיבודים, הלחנת רוב השירים, שירה, פסנתר ופנדר רודס גידי גוב - שירה וקולות יהודית רביץ - שירה וקולות דויד ברוזה - שירה, קולות, גיטרה קלאסית והלחנת "ברקים ורעמים" שלמה יידוב - גיטרות אקוסטיות וחשמליות וקולות שם טוב לוי - חליל מיקי שביב - גיטרה בס ארנון פלטי - גיטרה בס אלון הלל - תופים עדה נסטוביץ' - דקלום והלחנת "היי, אני כבר לא תינוק" יצחק קלפטר - הלחנת "אני אוהב" שפי ישי - הלחנת "ריבים קטנים" רני גולן - הלחנת "כשאומרים" עיצוב עטיפה: מיכל לויט הביא לדפוס: עזרא דבח הוקלט באולפני טריטון 1978 טכנאי הקלטה: יעקב מורנו עוזרת לטכנאי: אורית (דרדא) זולוטוב מפיק: דוד אלהרר מפיק ועורך: זאב אולמן טכנאי עריכה: מאיר אשל מקום 9 ברשימת "100 האלבומים הישראלים הטובים", ידיעות אחרונות 2005 מקום 13 במצעד "63 האלבומים הישראליים האהובים בכל הזמנים", רשת ג', בשיתוף עם Mako ו-Nrg, ‏2011 פרס אקו"ם, 2014 - יוני רכטר ויהונתן גפן זכו בפרס ע"ש לוין קיפניס לתרומה מיוחדת בתחום היצירה לילדים. בנימוקי השופטים נכתב: ”מעטות הן היצירות שבכל גלגול שומרות על איכותן ומצליחות להגיע לקהל רחב ילדים ומבוגרים כאחד. במקרה של "הכבש השישה עשר" זה קרה, בזכות השילוב הנדיר שבין שירים נפלאים רוויי הומור ורגישות לבין לחנים נהדרים, הפקה מוזיקלית מושלמת וביצועים חד-פעמיים. אלבום הילדים הזה משנת 1978 שומר על איכותו הצרופה ומצליח להסב הנאה והתרגשות לילדים גם בשנת 2015, והפך להיות אחד מאלבומי המופת לילדים אם לא ה-אחד.” גיא טנא, ילד, כבש, זנב ושירים, הוצאת סער, 2017. הכבש השישה עשר, באתר שירונט הכבש השישה עשר, דף שער בספרייה הלאומית הכבש השישה עשר, באתר MOOMA (בארכיון האינטרנט) מידע על האלבום הכבש השישה עשר באתר MusicBrainz יוסי חרסונסקי, זה לא כל כך נעים, גן סגור, מעריב, 14 בנובמבר 1978 הכבש הששה עשר, תיאטרון הקאמרי, וידאו באתר יוטיוב, 1991 תוכנית בהשתתפות יונתן גפן וילדים, שהוקלטה עבור הטלויזיה החינוכית, מחלקת תוכניות ילדים ונוער, וידאו באתר יוטיוב, 1992 תוכנית מיוחדת לציון 30 שנה לכבש השישה עשר בגלגלצ, מגישה לילך ברנע, 2008 בועז כהן, ‏הכבש בן 30, באתר גלובס, 27 במאי 2009 דניאל זילברברג‏, צייר לי כבשה, באתר וואלה, 6 באפריל 2010 דודי פטימר, ‏81 שעות, 200 אלף לירות ושביתה במערכת החינוך: "הכבש השישה-עשר" חוגג 40, באתר מעריב אונליין, 6 באוקטובר 2018 קטע קריאה מהספר, "הסיפור על האיש הירוק", גלי צה"ל, 2017 הספר, ההקלטות והפריצה: הסודות מאחורי הכבש השישה עשר, סרטון בערוץ "חדשות 13", באתר יוטיוב (אורך: 10:48) מידע על הכבש השישה עשר בקטלוג הספרייה הלאומית ספרים חדשים, דבר, 11 באוגוסט 1978 שלומית כהן, משורר שאני אוהבת במיוחד, מעריב, 1 בדצמבר 1978 שידור חי ברשת ב', 10.5.2013 הכבש השישה עשר, האתר של מיכאל גורביץ' איחוד הכבש הששה עשר, חלק א, וידאו באתר יוטיוב, 1995 איחוד הכבש הששה עשר, חלק ב, וידאו באתר יוטיוב, 1995 רז שכניק, כימיה קסומה: שיר חדש לכבש השישה עשר, באתר ynet, 17 בפברואר 2020 פרס אקו"ם בתחום הזמר העברי לשנת 2014, באתר אקו"ם